**НЕТЕХНИЧКИ РЕЗИМЕ**

**НАУЧНО-ТЕХНОЛОШКИ ПАРКОВИ СРБИЈЕ**

**АНАЛИЗА ЖИВОТНЕ СРЕДИНЕ И СОЦИЈАЛНИХ ПИТАЊА**

Мај 2023

Садржај

[1 УВОД 4](#_Toc132719483)

[2 ОПИС ПРОЈЕКТА 5](#_Toc132719484)

[3 ПОЛИТИКА И ПРАВНИ ОКВИРИ 9](#_Toc132719485)

[4 ТРЕНУТНО СТАЊЕ 11](#_Toc132719486)

[4.1 Ниш 11](#_Toc132719487)

[4.2 Чачак 13](#_Toc132719488)

[4.3 Крушевац 15](#_Toc132719489)

[5 ИДЕНТИФИКАЦИЈА И УПЛАВЉАЊЕ УТИЦАЈИМА 17](#_Toc132719490)

[6 ОБЈАВЉИВАЊЕ ИНФОРМАЦИЈА И КОМУНИКАЦИЈЕ 23](#_Toc132719491)

Списак скраћеница

|  |  |
| --- | --- |
| ЕБРД | Европска банка за обнову и развој |
| АПЗЖССП | Акциони план за заштиту животне средине и социјална питања |
| Политика | ЕБРД-ова политика заштите животне средине и социјалних питања 2019 |
| ЖС&СП | Животна средина и социјална питања |
| ИКТ | Информационо-комуникационе технологије |
| МУП | Министарство унутрашњих послова |
| Министарство | Министарство за јавна улагања Републике Србије |
| НТР | Нетехнички резиме |
| ЈУП | Јединица за управљање пројектом |
| ОИЕ | Обновљиви извори енергије |
| План | План укључивања заинтересованих страна |
| НТП | Научно-технолошки парк |

# УВОД

**Преглед Пројекта.** Европска банка за обнову и развој („ЕБРД“) и Влада Републике Србије („Влада“) разматрају финансирање проширења три постојећа научно-технолошка парка („НТП“) у Србији:

1. НТП Ниш од оквирно 16,200 м² бруто површине
2. НТП Чачак од оквирно 12,800 м² бруто површине
3. НТП Крушевац од оквирно 11,000 м² бруто површине

(„Пројекат”).

*Требало би напоменути да су постојећи паркови у Нишу и Чачку формално основани као НТП-ови, док је постојећи објекат у Крушевцу тренутно Пословни инкубатор, који ће, након проширења, прерасти у Регионални индустријско-технолошки парк. Ради лакшег читања, сва три се заједно у овом НТП-у називају НТП-ови.*

Пројекат спада у категорију „Б”[[1]](#footnote-1) у складу са ЕБРД-овом политиком заштите животне средине и социјалних питања („Политика 2019“).

**Договори за имплементацију пројекта.** Новоформирано Министарство за јавна улагања Републике Србије („Министарство“) биће одговорно за имплементацију Пројекта. Јединицу за управљање пројектом („ЈУП“) именовало је Министарство. Пре почетка грађевинских радова, Министарство и јединице локалне самоуправе потписаће споразум који ће за предмет имати регулисање права и обавеза свих стана у имплементацији Пројекта. Извођаче радова и стручни надзор ће одабрати Министарство кроз поступак јавне набавке.

**Трајање Пројекта.** Оквирно се очекује да тендерска процедура за пројекат почне до краја другог квартала 2023.године. Процењује се да ће сама тендерска процедура трајати око 3 месеца, док је очекивано време трајања извођења грађевинских радова 18 месеци.

**Предности Пројекта.** Проширење тренутних капацитета НТП-ова допринеће привредном расту у градовима у којима се налазе НТП-ови, и у самим регионима. Изградња нових објеката, са садржајима који раније нису били доступни у тим градовима, би требало да допринесе расту привредног туризма. Дакле, специфични позитивни утицаји предложеног Пројекта укључују:

* привредни раст градова и региона којима они припадају,
* подстицање и промоцију иновација,
* напредни прелазак на еколошки одрживу економију, са ниским садржајем угљеника и економију повољну за климу,
* подршка новим еколошким технологијама, зеленим пословима и услугама,
* имплементација и промоција принципа одрживог пројектовања зграда, и еколошки прихватљивих, одрживих и ресурсно ефикасних оперативних пракси.

Овај документ је резиме процене заштите животне средине и социјалних питања Пројекта („ЖС&СП“). Он даје резиме позадине и описа пројекта, законских услова, основних услова у пројектној области, ЖС&СП утицаја са мерама ублажавања потребних да би се пројекат структурно ускладио са ЕБРД-овом Политиком 2019, као и захтевима за објављивањем и начин комуникације на Пројекту.

# ОПИС ПРОЈЕКТА

**Дизајн Пројекта и дозволе.** Статус пројектне документације и добијених дозвола је приказан у наставку:

*Табела1 1: Статус дизајна Пројекта и дозвола*

| НТП | Пројектна документација | Дозволе | Одобрење техничке документације од стране Министарства унутрашњих послова („МУП“)[[2]](#footnote-2) |
| --- | --- | --- | --- |
| Ниш | Идејно решење је припремљено у децембру 2022.године. Главни пројектат још није израђен, али је недавно у поступку јавне набавке изабрана лиценцирана компанија за израду главног пројекта. | За НТП Ниш су издати само локацијски услови (на основу идејног решења).  *Напомена: НТП Ниш очекује да достави документацију за грађевинску дозволу средином фебруара.* | Након издавања грађевинске дозволе, пројектну документацију ће морати да одобри МУП. |
| Чачак | Оба главна пројекта су припремљена у октобру 2022.године. | Добијени су и локацијски услови (јун 2022.) и грађевинска дозвола (септембар 2022.). | Пројектна документација још увек није одобрена од стране МУП-а. |
| Крушевац | Добијени су и локацијски улови (март 2022.) и грађевинска дозвола (август 2022.). | МУП је одобрио пројектну документацију. |

**Пројектне компоненте.** Кључне компоненте пројектне документације наведене изнад су сажете у табели испод за сваки НТП. Предвиђене су три врсте радова: изградња, реконструкција и проширење постојећих капацитета. Сва три пројекта подразумевају употребу обновљивих извора енергије („ОИП“). Сви радови предвиђени пројектом ће се обављати на земљишту у јавној својини. За потребе имплементације пројекта неће бити потребно прибављање додатних/нових грађевинских парцела и то из разлога што су сви радови планирани на постојећим грађевинским парцелама које су у јавном власништву.

*Табела 2: Компоненте Пројекта*

|  | Ниш | Чачак | Крушевац |
| --- | --- | --- | --- |
| **Врста радова који се изводе** | ***Проширење:***   * Постојећег објекта, изградњом новог објекта који ће бити повезан са постојећим објектом грејним ходником у нивоу првог спрата | ***Изградња***:   * Комерцијално-производног објекта (радионице за склапање готових производа без присуства опасних материја) | ***Изградња***:   * отворене надстрешнице * мулти-функционалног објеката * покривеног складиште * индустријске зграду * трафо станице   ***Реконструкцију***:   * пословне зграде са истраживачком лабораторијом   ***Проширење***:   * постојеће пословне зграде тако да буде трансформисана у конгресни центар[[3]](#footnote-3) |
| **Величина и распоред** | 16,234.32 м2   * подрум (који ће укључивати гаражу, техничке просторије и лабораторије) * приземље (које ће укључивати гаражу, улазни хол) са купатилом, лабораторију и лифтове и степенице) * 5 спратова (који ће укључивати пословне просторе, сале за састанке, санитарне чворове, чајне кухиње, конференцијску салу, просторе за социјализацију/забаву и терасу). | 12,759.01 м2   * сутерен (који ће укључивати канцеларије, радионице, просторије за одржавање и лифтове) * приземље + 2 спрата који ће укључивати канцеларије, просторије за одржавање, чајне кухиње са кафе баром, техничке просторије лифтова, атријум са уређеним парк простором и рецепцију са изложбеним делом). | 10,907.65 м²   * отворена надстрешница: приземље (улазна пешачка надстрешница) * мулти-функционални објекат: приземље (које ће укључивати изложбени део и рецепцију, санитарне чворове и вертикалне комуникације + 3 спрата (теретана са свлачионицама и санитарним чворовима, собу за забаву и одмор, терасу и техничку просторију) * конгресни центар: приземље (рецепција, кафић, 2 амфитеатра и санитарне чворове) + 2 спрата (канцеларије, техничка просторија, кафић и санитарне чворове) * пословна зграда са истраживачком лабораторијом: приземље (архива, магацин и 3Д лабораторија) + 4 спрата (канцеларије, санитарни чворови, чајне кухиње и техничке просторије) * наткривена остава: приземље (отворена надстрешница са једним делом затвореним за техничке просторије и складиштење пратећег материјала; погодно за организацију сајмова и презентација) * индустријски објекат: приземље (пројектовано као скуп мањих производних јединица са санитарним чворовима) * трафо станица: приземље |
| **Процењена вредност радова (ЕУР)** | 16,209,516.49 | 13,960,667.91 | 13,067,810.30 |
| **Планирани систем грејања** | * Даљинско грејање и топлотне пумпе | * Две топлотне пумпе (ваздух-вода) и допунски гасни котао (720 КВ) | * Два котла на природни гас (773 КВ); потребно је 12м цевне мреже |
| **ОИЕ компоненте[[4]](#footnote-4)** | * Фото-напонски систем на крову (непознате снаге) | * Фото-напонски систем на крову (121 КВ); очекивана годишња производња електричне енергије: 141 MWh * Фото-напонски панели на фасади на јужној и западној страни (110 КВ), очекивана годишња производња електричне енергије: 128.5 MWh * Две паметне клупе (непознате снаге) | * Два соларна система на крову – соларни колектори за припрему топле воде (136 КВ) |
| **Лабораторије укључене у пројекат** | Да | Не | Да, у пословној згради са истраживачком лабораторијом |
| **Гаража укључена у пројекат** | Да (да се повећа број паркинг места са постојећих 76 на 157) | Не | Не |
| **Визуализација нових објеката** |  | A building with a rainbow in the background  Description automatically generated with low confidence |  |

# ПОЛИТИКА И ПРАВНИ ОКВИРИ

**Национална политика.** Националне политике релевантне за Пројекат обухватају Стратегију развоја старт-ап екосистема 2021-2025. која има за циљ да убрза развој старт-ап екосистема, подстакне иновације и привредни раст у Србији, и Стратегију научног и технолошког развоја Србије 2021-2025. која има за циљ јачање институција и истраживача у научно-истраживачком и иновационом систему и неговање иновација у приоритетним технологијама.

**Релевантни институционални оквир.** Кључне институције релевантне за Пројекат су представљене у табели испод.

*Табела 3 – Списак кључних институција*

| Институција | Задаци релевантни за пројекат |
| --- | --- |
| *Државни ниво* | |
| Министарство за јавна улагања | * Одговорни за имплементацију пројекта |
| Министарство науке, технолошког развоја и иновација | * Одговорни за унапређење научне и технолошке области у Србији и за развој НТП мреже |
| Телеком Србија | * Пружа подршку за ИКТ инфраструктуру * Укључен у издавање локацијских услова (аспект ИКТ-а и интер-конекције) |
| *Локални ниво* | |
| Министарство унутрашњих послова (локална служба за ванредне ситуације) | * Прегледа и даје сагласност за техничку документацију (у погледу усклађености са прописима о заштити од пожара и примењеним техничким решењима, прорачунима, материјалима, архитектонским решењима, саобраћајним решењима, електро инсталацијама и многим другим елементима) |
| Градске власти (Ниш, Чачак, Крушевац) | * Одговорни за издавање грађевинских и употребних дозвола за пројекат |

**Национални правни оквири.** Имплементација Пројекта захтева усклађеност сета националних законских и подзаконских аката у областима заштите животне средине, планирања и изградње, заштите воде, загађења ваздуха, заштите природе, управљање чврстим отпадом, здравља и безбедности на раду, итд. Кључно релевантно национално законодавство обухвата Закон о планирању и изградњи, Правилник о садржини, начину и поступку израде и контроле техничке документације, Закон о безбедности и здрављу на раду, Закон о заштити од пожара, Закон о иновационој делатности, Закон о раду, законима и правилницима о планирању ИКТ инфраструктуре, сајбер безбедности – безбедност информација (система) и приватности – заштита података и други примењиве услове.

**Услови ЕБРД-а.** ЕБРД је посвећена промовисању еколошки прихватљивог и одрживог развоја. Њена Политика (2019) наводи како ће Банка процењивати и пратити ризике и утицаје пројекта на ЖС&СП и поставља минималне захтеве за управљање утицајима и ризицима на ЖС&СП изазваним пројектима које финансира. Банка је дефинисала посебне услове за реализацију („УР“) и захтева да њени пројекти буду структуирани тако да испуњавају следеће:

* УР 1: Процена и управљање заштитом животне средине и социјалним питањима
* УР 2: Радни односи и услови рада
* УР 3: Ефикасност ресурса, и превенција и контрола загађења
* УР 4: Здравље, безбедност и сигурност
* УР 5: Откуп земљишта, ограничења у коришћењу земљишта и присилно пресељење
* УР 6: Очување био-диверзитета и одрживо управљање природним ресурсима
* УР 7: Староседеоци[[5]](#footnote-5)
* УР 8: Културно наслеђе
* УР 9: Финансијски посредници[[6]](#footnote-6)
* УР 10: Објављивање информација и укључивање заинтересованих страна

**ЕУ и други услови.** ЕБРД, као потписница Европских принципа за животну средину, посвећена је обезбеђивању да пројекти буду структуирани тако да испуњавају еколошке принципе, праксе и суштинске стандарде ЕУ. Најважнији услови ЕУ који се примењују на пројекат укључују Директиву о енергетској ефикасности, Директиву о енергетским перформансама зграда, Оквирну директиву о отпаду, ЕУ Директиву о мерама за високи заједнички ниво сајбер безбедности широм Уније – Мрежна и информациона безбедност 2 („МИБ 2“) и ОХС директиве.

Имплементација овог Пројекта ће стога омогућити носиоцу Пројекта да испуни националне услове и стратегијске циљеве, као и услове ЕБРД-а и ЕУ. ЖС&СП акциони план („АПЗЖССП“) развијен за овај пројекат укључује скуп свеобухватних мера ублажавања како би се пројекат ускладио са свим овим условима.

# ТРЕНУТНО СТАЊЕ

## Ниш

**Локација планираног НТП-а.** Планирани објекат се налази приближно 2 км од центра Ниша (на истој локацији где се налази постојећа зграда НТП-а). Грађевинска парцела је неискоришћена парцела са више дрвећа (видети слику испод), која се налази у оквиру универзитетског насеља и окружена је објектима намењеним образовању, научно-истраживачким активностима и студентским домовима.

Google Earth приказ локација како постојећег тако и будућег НТП-а у Нишу је дат испод.

A picture containing electronics, circuit

Description automatically generated

*Слика 1: Google Earth поглед на постојеће и будуће НТП локације у Нишу*

**Хидрографска мрежа.** Ниш има значајно развијену хидрографску мрежу, са великим бројем потока, река, бујица са сталним и повременим токовима. Две главне реке су Јужна Морава и Нишава. НТП парцела се налази оквирно 850м ваздушне удаљености од реке Нишаве која кроз град протиче у дужини од 39,795м. Подручје је такође познато по подземним и термо-минералним водама.

**Квалитет воде.** Завод за јавно здравље Ниш прати квалитет воде реке Нишаве од 2008.године. Према Плану развоја града Ниша (2020), квалитет река Јужне Мораве и Нишаве се углавном сматра класом 3[[7]](#footnote-7), али често опада „ван класе“ због лошег третмана отпадних вода и испуштања загађивача. Квалитет подземних вода је углавном задовољавајући.

**Водовод и дистрибуција.** Ниш има три одвојена водовода – Медијана, Студена и Љуберађа, за снабдевање водом 350.000 људи и привреде. Медијана систем се напаја подземном и претходно пречишћеном водом из реке Нишаве. Овај систем помаже да се стабилизује цео систем водоснабдевања града у периодима смањеног снабдевања воде из других извора. Квалитет воде из реке Нишаве је стога кључан за стабилност градског водовода.

**Управљање отпадним водама.** Град Ниш има комбинован канализациони систем којом управља ЈКП „Наиссус“. Мрежа је дуга око 531 км, а мешовити канализациони системи су постављени у ужем градском језгру, док је одвојени тип канализације (за одвајање атмосферских од санитарних вода) изграђен у неким новоизграђеним деловима града. Отпадне воде се испуштају у реку Нишаву. Не постоји централно постројење за пречишћавање отпадних вода нити индустријски пред-третман отпадних вода, што доводи до загађења реке. Пројекат прикупљања и пречишћавања отпадних вода Ниш почео је у септембру 2022.године са роком од три године за изградњу канализационог система и четири године за изградњу постројења пречишћавања отпадних вода.

**Земљиште.** Најзаступљеније врсте земљишта у граду су алувијум, чернозем, црвени и подзоли, скелетна и скелетоидна земљишта. Постоје ограничене информације о пропусности земљишта и нивоа подземних вода на подручју на којем се планира изградња НТП-а. Подручје око пројектне парцеле се користи за образовне и научне објекте. Ниш се налази у сеизмичкој зони умереног интензитета, па му не прети ризик већих земљотреса.

**Климатски фактори и климатске промене.** Клима у Нишу је умерено континентална са топлим летима и хладним зимама. Просечна температура је 11.9°C, а просечна годишња количина падавина је 607мм. До краја 21.века очекује се континуирани пораст температуре са порастом температуре до 4.0°C, док се предвиђа смањење количине падавина за 10%. Доминантни утицаји климатских промена у Нишу су поплаве и суше. Ризик од клизишта у Нишу је веома низак до низак.

**Квалитет ваздуха.** У Нишу постоје три станице за праћење квалитета ваздуха. Ваздух у Нишу спада у категорију 3 – прекомерно загађен, због прекорачења граничних вредности суспендованих честица PM10 и PM2.5. Не прекорачују се просечне годишње граничне вредности осталих загађивача ваздуха (SO2, NO2, CO, C6H6, O3)[[8]](#footnote-8).

**Бука.** Ниш је подељен на 6 зона буке[[9]](#footnote-9). Подручје Пројекта је у другој зони: „туристичке зоне, кампови и школске зоне“, где је дозвољени ниво буке до 50 ДБ током дана, а до 45 ДБ током ноћи. Друмски саобраћај је окарактерисан као доминантан извор буке у градском подручју.

**Биолошки и еколошки ресурси.** Ниш има велики шумски покривач од 482,56 км2, а зарасло растиње покрива 26% његове површине. У граду постоје разне биљне врсте укључујући српску рамонду и Наталијину рамонду, као и две врсте инвазивних биљака. Будућа локација НТП-а се налази у склопу универзитетског насеља, па се у близини налазе хортикултурхе биљке и урбане земљишне површине. У Нишу је забележено укупно 100 врста птица, од којих су 75 гнездарице. Локација Пројекта није у близини ниједног заштићеног подручја и изградња неће утицати на природна станишта резидентних врста.

**Пејзажни и визуелни аспекти.** НТП парцела се налази у урбаној зони и окружена је објектима намењеним за образовање, научно-истраживачке активности и студентску службу. Не очекује се да ће НТП имати негативне визуелне утицаје или утицаје на пејзаж.

**Материјал и отпад.** Град Ниш пружа услуге сакупљања, отклањања и одлагања комуналног отпада преко ЈКП „Медијане“. Отпад се одлаже на депонију „Бубањ“ на којој је у току санација и затварање постојеће, и изградња нове санитарне каде. Ниш такође има и рециклажни центар у индустријској зони града, за сортирање и прераду секундарних сировина.

## Чачак

**Локација планираног НТП-а.** Планирани објекат је у предграђу Чачка, у изолованој индустријској зони, оквирно 2.2 км од центра града. Грађевинска парцела је у оквиру постојећег комплекса НТП-а, окружена објектима индустријског типа. НТП-у се лако прилази са магистралног пута који повезује Чачак и Ужице. Google Earth приказ локација, како постојећег тако и будућег НТП-а, је дат испод.

A picture containing diagram

Description automatically generated

*Слика 2: Google Earth приказ постојећег и будућег објекта НПТ-а у Чачку*

**Хидрографска мрежа.** Чачак има значајне хидрографске карактеристике као што су реке, језера, и термо-минерални извори који припадају сливу Западне Мораве. Западна Морава протиче кроз центар града и удаљена је 1.5 км од планираног НТП-а, што указује да локалитет није у зони плављења. У граду, Западна Морава има притоке, углавном са планина које се граниче са басеном Чачка. Подземне воде су присутне на дубини од 3.3 до 4.5 м испод површине тла.

**Квалитет воде.** Праћење квалитета воде спроводи се за реке Западну Мораву, Каменицу и Чемерницу. Према последњим мерењима квалитета воде из јануара 2023.године, прве две реке су оцењене као класа 3, док је трећа река оцењена као класа 4[[10]](#footnote-10).

**Водовод и дистрибуција.** Водоводом у Чачку управља ЈКП „Водовод“ Чачак. Чачак се снабдева из регионалног водовода „Рзав“. Сирова вода из реке Рзав се пречишћава у постројењу за пречишћавање воде, транспортује до резервоара, а потом дистрибуира крајњим потрошачима.

**Управљање отпадним водама.** Чачак има канализациону мрежу посебног типа, са санитарном канализацијом која се без пречишћавања испушта у Западну Мораву низводно од града. Атмосферске воде у градским и приградским насељима се одводе са 14 магистралних сливника, од којих се 11 такође улива у Западну Мораву. У току је пројекат изградње постројења за пречишћавање отпадних вода.

Није изграђена инфраструктура за прикључење новог објекта НТП-а на санитарну канализациону мрежу. Прикључан на атмосферску канализацију тренутно није могућ с обзиром да још није изграђен у том подручју.

**Земљиште.** Педолошки састав земљишта на територији града је разнолик. Најзаступљенија су алувијална земљишта, иловаче, тресетишта и параподзоли. Земљиште око пројектне парцеле се користи у индустријске сврхе. У близини нема пољопривредног земљишта. Чачак се налази у зони сеизмичког интензитета од 7˚ МЦС скале[[11]](#footnote-11). Дакле, терен није подложан разорним земљотресима.

**Климатски фактори и климатске промене.** Климу у Чачку карактерише средње-континентална клима са просечном годишњом температуром од 10.5°C и просечном годишњом количином падавина од 693 мм. Предвиђања о климатским променама указују да се очекује да ће просечна годишња температура порасти за 2.0°C до 4.0°C до краја века, док се очекује да ће количина падавина или остати иста или се смањити за 5%. Урбано подручје, укључујући подручје Пројекта, је под ниским ризиком од поплава због одбрамбених насипа и брана на рекама који су претходно изграђени. Пораст температуре повећава ризик од суше, док је ризик од клизишта занемарљив.

**Квалитет ваздуха.** Главни извори загађења ваздуха су друмски саобраћај и производња топлотне енергије у индивидуалним котловима на фосилна горива. Праћење квалитета ваздуха врши Завод за јавно здравље Чачак на 7 надзорних станица. Измерене количине суспендованих честица PM2.5 and PM10 премашују њихове просечне годишње граничне вредности[[12]](#footnote-12).

**Бука.** Завод за јавно здравље Чачак на годишњем нивоу мери буку у граду на 13 мерних места, али локација НПТ-а није обухваћена као мерно место. На основу запажања током обиласка локације, главни извори буке на локацији НТП-а су индустријске активности, као и друмски и железнички саобраћај.

**Биолошки и еколошки ресурси.** Преко 60% површине Чачка се користи за различите пољопривредне активности, док је остатак углавном прекривен континенталним листопадним шумама са пропланцима. Доминантне врсте у шумама су храст, граб, буква, јасен, јасика, јавор, липа и топола. На периферији града може се наћи крупна дивљач попут срне и дивље свиње, док су зечеви, лисице, куне, ласице, творови и јазавци најчешћи ниски сисари. Планирани објекат се налази у изолованој индустријској зони у близини пруге Београд-Бар, што води ка терцијарном екосистему са коровским и инвазивним врстама. У близини локације НТП-а нема заштићених подручја.

**Пејзажни и визуелни аспекти.** Будући да се локација Пројекта налази у предграђу Чачка и окружена је објектима индустријског типа, не очекује се да ће нови НТП имати негативне визуелне утицаје или утицаје на пејзаж.

**Материјал и отпад.** Прикупљање и отклањање отпада врши ЈКП „Комуналац“ Чачак. Отпад се привремено одлаже на трансфер станици, која укључује и центар за рециклажу отпада. Са трансфер станице отпад се свакодневно одвози на регионалну санитарну депонију „Дубоко“, где се компоненте које се могу рециклирати одвајају, сортирају и продају овлашћеним рециклажама.

## Крушевац

**Локација планираног НТП-а.** Предложени објекат у Крушевцу налази се 5 км од центра града и налази се у индустријској зони окруженој тешком индустријом и објектима са прљавом технологијом. Грађевинска парцела има излаз на магистрални пут преко споредне улице и интерне саобраћајнице у склопу објекта. Локација будућег НТП-а у Крушевцу може се видети на Google Earth приказу испод.

An aerial view of a city

Description automatically generated with medium confidence

*Слика 3: Google Earth приказ будуће локације НПТ у Крушевцу*

**Хидрографска мрежа.** Крушевац има густу мрежу водотока, пре свега у брдско-планинским пределима, са Западном Моравом као главним басеном. Река Расина, која се налази у близини локације пројекта (удаљена око 60 м), је притока Западне Мораве и има неколико мањих притока. Постоји и басен Рибарске реке који припада басену Јужне Мораве. Подручје је богато минералним, термоминералним и термалним водама, са 11 минералних извора који се истражују због балнеолошких својстава.

**Квалитет воде.** Последњи доступни подаци о квалитету површинских вода су из маја 2021.године. У односу на локацију пројекта, мерења параметара квалитета воде вршена су узводно и низводно од реке Расине. Узорци воде са обе мерне станице били су истог квалитета – пХ вредности су биле у прописаним границама, вредности укупног азота су биле у оквиру треће класе, а остали испитивани параметри хемијске анализе су били у оквиру прве и друге класе.

**Водовод и дистрибуција.** Управљање и снабдевање водом врши ЈКП „Водовод Крушевац“. Извор водоснабдевања је језеро Ћелије које је вештачки направљено на реци Расини. Сирова вода се прерађује у воду за пиће у постројењу за пречишћавање воде.

**Управљање отпадним водама.** Крушевачка канализација је посебног типа, укупне дужине од око 250 км. Мрежом управља и одржава је ЈКП „Водовод Крушевац“. На локацији Пројекта тренутно не постоји канализација, али је у плану њена изградња. Планирано је испуштање атмосферских вода са парцеле НТП-а у реку Расину. Постројење за пречишћавање отпадних вода у Крушевцу прерађује отпадне воде од 90.000 људи.

**Земљиште.** Крушевац се налази у котлини која је настала од Панонског залива. Под утицајем сложених педогенетских фактора формирани су различити типови земљишта – колувијум, ранкерско земљиште, вертисол, еутришни камбисол, флувисол, алувијум и хумофлувисол. Регион Крушевца се налази у зони сеизмичког интензитета од 7˚ на МСЦ скали, што значи да није подложан разорним земљотресима.

**Климатски фактори и климатске промене.** Крушевац има умерено континенталну климу са просечном годишњом температуром од 12.4°C и просечном годишњом количином падавина 578.3 мм. Предвиђа се пораст температура до 4.5°C до краја века, а очекује се да ће количина падавина или остати иста или ће се смањити за 10%. Најчешћи климатски ризици у овој области су бујичне поплаве и суше, које су у прошлости изазивале штету. Ризик од клизишта је означен као низак до средњи.

**Квалитет ваздуха.** Завод за јавно здравље Крушевац редовно прати загађење ваздуха путем 6 мерних станица. Извештај о квалитету ваздуха за 2021.годину показао је да је квалитет ваздуха генерално задовољавајући. Међутим, током зимских месеци забележен је повећан ниво чађи због почетка грејне сезоне и метеоролошких услова. Концентрације PM2.5 и PM10 се не прате.

**Бука.** Завод за јавно здравље Крушевац четири пута годишње мери нивое буке на 12 локација у граду. Према Извештају о мерењима буке из октобра 2022.године[[13]](#footnote-13), измерени нивои буке имали су значајно веће вредности током дана и вечери. Бука настаје углавном од саобраћаја (аутобуси градског превоза, тешки камиони и лака возила), али и из кафића, барова и клубова током ноћи. Локација пројекта није међу локацијама на којима се врши мерење.

**Биолошки и еколошки ресурси.** Крушевац не располаже систематским и потпуним подацима о биодиверзитету. Шуме покривају 32% површине града. Од 340 врста птица у Србији, 218 се налази у географском региону који обухвата Крушевац. Од 94 врсте сисара у Србији, 34 врсте живе у Крушевцу. Што се локације пројекта тиче, мали зелени појас са реком налази се у непосредној близини, али без значаја за биодиверзитет нити врсте конзерваторске вредности.

**Пејзажни и визуелни аспекти.** Подручје Пројекта је у слабо насељеној индустријској зони. Локацију карактерише равничарски рељеф са ретким шумским растињем и травом у близини. На подручју Пројекта нема стамбених зграда нити зелених површина. Не очекује се да ће нови НТП имати негативне визуелне утицаје или утицаје на пејзаж.

**Материјал и отпад.** Сакупљањем и одлагањем отпада у Крушевцу руководи ЈКП „Крушевац“. Сав отпад, укључујући комунални и грађевински отпад, одвози се на општинску несанитарну депонију „Срње“. Депонија, која се налази 6,5 км од центра града, има само основну инфраструктуру. Пројекат санације депоније започет је 2021.године и обухвата изградњу санитарне депоније, Центра за управљање отпадом и набавку контејнера за отпад. Очекује се да пројекат буде завршен до 2024.године.

# ИДЕНТИФИКАЦИЈА И УПЛАВЉАЊЕ УТИЦАЈИМА

Следећа табела представља резиме идентификованих утицаја и предложених мера за ублажавање. Мере су укључене у План управљањем ЖС&СП Пројекта („ЕСМП“) и ЖС&СП акциони план („АПЗЖССП“).

*Табела 4 – Идентификовани утицаји и предложене мере ублажавања*

| **Тема** | **Идентификовани утицаји/ризици** | **Предложене мере ублажавања** |
| --- | --- | --- |
| **Вода** | **Сви НТП-ови** | |
| * Током фазе изградње, постоји ризик од случајног цурења мазива и горива из тешке машинерије и повећаног ослобађања седимента због ископавања тла у близини површинских водотока, што може довести до повећане замућености воде. Ниво подземне воде такође може да порасте током периода јаких киша, што доводи до загађења подземних вода, и важно је одржавати дренажни систем на локацији да би се испуштање свело на минимум. * С обзиром на то да ће сва три НТП-а бити прикључена на јавне водоводне системе својих градова, доћи ће до додатног исцрпљивања водних ресурса у оперативној фази, фаза рада НТП-а. Међутим, очекује се да ће овај утицај бити минимизиран кроз мере уштеде воде и ефикасности. | * У фази изградње, извођачи ће бити одговорни за развој и имплементацију плана организације градилишта који укључује мере у вези са управљањем опасним материјама и заштитом квалитета воде (нпр. уља, мазива и друге опасне материје које се користе у изградњи треба да се чувају у посебним затвореним и непропусним посудама). Извођачи ће морати да одржавају интегритет система за одводњавање локације чишћењем и деблокадом одвода како би спречили загађење подземних вода. * У оперативној фази, фаза рада НТП-а, НТП-ови ће морати да спроведу следеће мере за смањење потрошње воде: * Да развију посебне циљеве очувања воде/кључне индикаторе учинка и да прате учинак у складу са циљевима. * Редовно да проверавају да ли цури вода и одмах да поправљају. * Редовно да чисте славине јер се седименти могу акумулирати и смањити проток. * Прикупљају и користе кишницу за наводњавање. * Образују особље и кориснике о иницијативама за уштеду воде и охрабрују их да допринесу идејама за уштеду воде. |
| **Могући проблеми за НТП Чачак и Крушевац** | |
| * У оперативној фази, фази рада НТП-а, планирано је повезивање будућих НТП-ова на санитарну канализациону мрежу, али уколико изградња канализационог система остане незавршена, може доћи до директног испуштања непречишћених отпадних вода и штетних утицаја на квалитет површинских вода. Међутим, требало би напоменути да су Западна Морава и Расина већ загађене. Атмосферске воде у Крушевцу ће се испуштати у реку Расину, а у Чачку у суседне зелене површине. Пре испуштања, атмосферске воде ће се третирати у сепараторима масти и уља, тако да се не очекују штетни утицаји на воду. | * Пре почетка рада, НТП у Чачку и Крушевцу морају да обезбеде прикључење нових објеката на планирану канализациону мрежу, у складу са условима прописаним од стране локалних јавних предузећа за управљање канализацијом. У случају да канализациона мрежа није завршена пре пуштања у рад објеката НТП-ова, НТП-ови ће бити у обавези да инсталирају самостални пакет за пречишћавање отпадних вода из домаћинства и одржавају га према упутствима произвођача. НТП-ови морају да обезбеде редовно одржавање сепаратора масти и уља од стране овлашћених лица уз правилно одлагање насталог муља. |
| **Земљиште** | **Сви НТП-ови** | |
| * Фаза изградње: Не очекује се значајна штета по структуру или квалитет земљишта од ископа земље, али опасан отпад, грађевински остаци, отпадно гориво, мазива и филтери за уље могу узроковати контаминацију земљишта. Околно земљиште такође може бити под утицајем просутих опасних материја као што су уља из машина, али то се сматра ограниченом и случајном ситуацијом, а не нормалном појавом током грађевинских активности. * Не очекују се значајни утицаји на земљиште у оперативној фази, фази рада НТП-а. | * Требало би применити *предложене мере ублажавања за воду.* |
| **Квалитет ваздуха** | **Сви НТП-ови** | |
| * Главни потенцијални негативни утицаји на квалитет ваздуха у фази изградње односе се на смањење квалитета спољашњег ваздуха због: (а) емисије грађевинске прашине и (б) емисије издувних гасова из процеса сагоревања у грађевинској опреми и возилима. * Не очекују се значајни утицаји на квалитет ваздуха у оперативној фази, фази рада НТП-а. | * За фазу изградње, извођачи ће израдити и имплементирати *план организације градилишта*. План ће бити фокусиран на мере контроле дисперзије прашине од грађевинских активности на оближње рецепторе, као и на емисије из машина. |
| **Бука и вибрације** | **Сви НТП-ови** | |
| * У фази изградње потенцијални утицаји буке односе се на грађевинску опрему, генераторе, мешалице за бетон и машине које ће изазвати буку на градилиштима. Бука ће такође бити генерисана процесима који се спроводе на локацији. НТП Чачак и Крушевац се налазе у подручјима са малом густином насељености, па се очекују само мањи поремећаји у окружењу. * Не очекују се значајни утицаји буке и вибрација у оперативној фази, фази рада НТП-а. | * За фазу изградње, извођачи ће израдити *план организације градилишта*, који ће укључивати активности као што су управљање бучном грађевинском опремом, имплементација прилагодљивог радног протокола и радног времена у складу са националним законодавством о радном времену и нерадним данима (празницима), као и одговарајућу комуникацију са јавношћу. |
| **Могући проблеми за НТП Ниш** | |
| * У фази изградње, НТП Ниш, који се налази у универзитетском насељу, окружен образовним и студентским сервисима, може бити под утицајем загађења буком која утиче на окружење за учење и негативно утиче на образовне активности. | * За фазу изградње, извођачи ће такође укључити у *план организације градилишта* посебне мере за контролу буке и вибрација (нпр. корисници објекта ће бити унапред обавештени о планираним активностима). У случају да се очекују кумулативни утицаји са другим развојем у окружењу, организовати договор о распореду радова са извођачем и стручним надзором како би се избегло истовремено извођење бучно интензивних радова. |
| **Климатски фактори и климатске промене** | **Сви НТП-ови** | |
| * У фази изградње, главни негативан утицај пројекта на животну средину је емисија гасова стаклене баште из грађевинског материјала и опреме, уз мању потенцијалну појаву поплава током интензивних падавина на градилишту у Чачку, због депресије земљишта. * У оперативној фази, фази рада НТП-а, потрошња енергије (посебно електричне енергије) за рад нових НТП-ова ће индиректно допринети повећању емисије CO2 која потиче од производње енергије. Да би се ублажио утицај, коришћење обновљивих извора енергије („ОИЕ“) је укључено у пројекат НТП-а за производњу зелене енергије потребне за њихов рад. Прописане су и неке додатне мере енергетске ефикасности. | * За фазу изградње, извођач ће израдити и имплементирати *план организације градилишта* и укључиће мере претходно дефинисане у оквиру квалитета ваздуха, као и: следеће мере за смањење негативних утицаја климатских опасности: * Имати план за заштиту опреме и особља ако локација поплави. * Имати план за уклањање воде (вода треба да се испразни на улицу која има систем атмосферске воде или да се пумпа у цистерне да би се безбедно извукла ван локације). * Удаљити складиште материјала од подручја подложних поплавама. * Чувати електричну и механичку опрему изнад пројектованих висина поплава. * Обављати „вруће радове“ попут брушења и заваривања, даље од запаљивих материја. * Имати план и опрему за гашење пожара. * За оперативну фазу, фазу рада НТП-а, НТП-ови ће бити одговорни за имплементацију истих мера ублажавања као и код *квалитета ваздуха* као и следеће мере за смањење емисије CO2: * Развити посебне циљеве уштеде енергије и горива/кључне индикаторе учинка и пратити учинак у складу са циљевима. * Максимално повећати дневну светлост. * Искључити светла када се не користе или када је природно дневно светло довољно. * Спровести редован програм одржавања осветљења. * Активирати подешавања мировања на свим штампачима, фотокопир машинама, факс машинама, скенерима, и више-функционалним уређајима тако да аутоматски улазе у режим мировања са ниском потрошњом када су неактивни. * Вратити термостат увече и у другим временима када зграда није заузета. * Вршити редовно одржавање опреме за грејање и хлађење како бисте гарантовали ефикасан рад током целе године. * Редовно мењати или чистити филтере за грејање, вентилацију и климатизацију сваког месеца током сезоне хлађења или грејања. * Калибрисати термостате да бисте били сигурни да су њихова очитавања температуре околине тачна и прилагодите задате вредности температуре за сезонске промене. * Образујте кориснике о основним принципима управљања енергијом. |
| **Могући проблеми за НТП Чачак** | |
| * Утицај климатских опасности још није забележен, али постоји мали ризик од поплава у Чачку током обилних киша у оперативној фази, фази рада НТП-а. Овај ризик биће смањен када град Чачак буде изградио атмосферску канализацију. | * За оперативну фазу, НТП Чачак припремити *процедуру за реаговање у случају поплава* која ће садржати план заштите опреме и особља, као и план уклањања воде. Одржавати интегритет система за одводњавање локације чишћењем и деблокадом одвода. |
| **Пејзаж и визуелни аспекти** | **Сви НТП-ови** | |
| * Грађевински радови ће створити привремене, локализоване негативне визуелне утицаје због присуства радника и машина на градилиштима и радовима на ископу, рововима и асфалтирању. * Не очекују се значајни утицаји на пејзаж и визуелни утицај у оперативној фази, фази рада НТП-а. | * За фазу изградње, извођачи ће израдити *план организације градилишта* који ће укључити *мере у вези са управљањем визуелним и пејзажним аспектима* (нпр. одржавати градилиште чистим након завршетка грађевинских радова). * Пошто се не очекују значајни утицаји у оперативној фази, фази рада НТП-а, не предлажу се мере ублажавања. |
| **Материјали и отпад** | **Сви НТП-ови** | |
| * Главни негативни утицај у фази изградње је стварање већих количина грађевинског отпада, укључујући и ископано земљиште. Такође се може очекивати присуство опасног отпада који може укључивати контаминирано земљиште, грађевински отпад, отпадно гориво и мазива, филтере за уље и батерије. * У оперативној фази, фази рада НТП-а може се очекивати стварање отпада сличног оном из домаћинстава. Могуће је очекивати стварање посебних категорија отпада због нових индустријских/производних објеката који ће се градити и користити. Нове врсте отпада зависиће од активности будућих корисника НТП-а. | * За фазу изградње, извођачи ће припремити *план организације градилишта* који ће обухватити све активности повезане са производњом отпада током изградње и максимизирати поновну употребу и рециклажу. Требало би обезбедити одвајање и селекцију различитих врста отпада на лицу места, а највећи део ископаног материјала генерисати да би се поново употребио као инжењерски материјал за пуњење (посебно у Нишу и Чачку). * У оперативној фази, фази рада НТП-а, НТП-ови ће развити и имплементирати *смернице за управљање отпадом за станаре* које ће предвидети сегрегацију отпада на извору укључујући амбалажни отпад, електрични и електронски отпад и друге посебне категорије отпада и њихов трансфер лиценцираним компанијама за отпад. Уговори о рециклажи отпада ће се закључивати између НТП-ова и предузећа за отпад. |
| **Могући проблеми за НТП Крушевац** | |
| * У фази изградње, поред горе наведеног, може се наићи и на присуство азбеста. | * За фазу изградње, извођачи ће израдити *план управљања азбестом* као *део плана организације градилишта* или као самосталан документ. |
| **Културно наслеђе** | **Сви НТП-ови** | |
| * У фази изградње, пројекат нема потенцијал да утиче на било које познато културно наслеђе пошто таква добра не постоје у близини било које од три локације. Постоји, међутим, могућност случајних налаза на планираним грађевинским парцелама приликом извођења темељних радова и изградње подземних гаража. | * За фазу изградње, од извођача ће се захтевати да развије процедуру за случајно откриће коју треба предузети уколико се пронађу културно значајна добра и обучи раднике о овој процедури. * Пошто се у оперативној фази. Фази рада НТП-а не очекују ризици за културно наслеђе, не предлажу се мере за ублажавање. |
| **Здравље и безбедност радника** | **Сви НТП-ови** | |
| * Током грађевинских активности, радници могу бити изложени неким од уобичајених опасности по здравље и безбедност са којима се радници могу суочити на градилиштима, укључујући опасности од струјног удара, падове са висине, излагање буци, прашини, испарењима итд. | * Извођачи ће у фази изградње бити у обавези да примењују национални *Правилник о безбедности и здрављу на раду у току извођења грађевинских радова* и *Правилник о садржини плана организације градилишта.* * Од уговарача ће се тражити да развију план управљања здрављем и безбедношћу у изградњи („ПУЗБИ“) у складу са добром међународном праксом за управљање ризицима за све раднике који ће, између осталог, укључивати следеће мере ублажавања: обезбеђивање одговарајуће ЛЗО радницима, обезбеђивање обуке о безбедносним процедурама и употреби ЛЗО, ограђивању и сигнализацији места рада и др. * Усклађеност ће пратити стручни надзор. |
| **Могући проблеми за НТП Крушевац** | |
| * У фази изградње, постоји потенцијални ризик од излагања радника материјалима који садрже азбест током реконструкције у Крушевцу. | * За фазу изградње, извођачи ће израдити *план управљања азбестом* као *део плана организације градилишта* или као самосталан документ. |
| **Рад и услови рада у току изградње** | **Сви НТП-ови** | |
| * Постоје потенцијални ризици од неспровођења националне законске регулативе о раду од стране извођача (нпр. непријављени рад, дуги сати рада) или услова ЕБРД-а (непостојање жалбених механизма за раднике) ако се њима не управља на одговарајући начин. | * За фазу изградње, следећи захтеви ће бити укључени у тендерске спецификације: сви радници (укључујући све подизвођаче) морају имати уговоре о раду у складу са националним законодавством; сви радници морају имати приступ политикама и процедурама људских ресурса; жалбеним механизмима за све раднике (укључујући подизвођаче) мора бити успостављен у складу са захтевима ЕБРД-а. * Усклађеност са стандардима рада ће пратити стручни надзор. |
| **Могући проблеми за НТП Чачак и Крушевац** | |
| * За оперативну фазу, нема специфичних ризика у вези са радом и условима рада јер НТП-ови раде у складу са националним Законом о раду. Међутим, НТП Чачак и НТП Крушевац још увек нису донели интерни правилник о раду у складу са Законом. | * Пре почетка рада, НТП Чачак и НТП Крушевац би требало да усвоје интерни правилник о раду у складу са Законом о раду. |
| **Здравље и безбедност заједнице** | **Сви НТП-ови** | |
| * Очекује се да ће сви утицаји на здравље и безбедност заједнице током грађевинских активности бити мањи и привремени, и да се односе на сметње у околним заједницама које се односе на повећану буку услед рада машина, повећану прашину, гужве у саобраћају итд. Посебну пажњу треба посветити проблемима здравља и безбедности заједнице јер је пројектно подручје окружено објектима намењеним образовању, научно-истраживачкој делатности и студентским домовима. * Не очекује се да ће ризик од прилива радника и насиља над женама бити значајан јер број радника неће бити велики због природе пројекта, а градилишта ће бити у затвореним комплексима у зонама индустријског типа, које ће пажљиво пратити стручни надзор на локацији у сваком тренутку. | * За фазу изградње, извођачи ће развити и имплементирати план управљања здрављем и безбедношћу у изградњи (CHSMP) у складу са добром међународном праксом за управљање ризицима за све раднике и заједнице погођене пројектом, као и план управљања саобраћајем, и да укључи *мере које се односе на здравље и безбедност заједнице, укључујући управљање саобраћајем* (нпр. омогућити слободан проток возила и пешака у мери у којој је то могуће, спречити неовлашћени приступ јавности градилиштима, увек учинити доступним информације о жалбеном механизму на видљивим локацијама у оквиру градилишта, итд.). |
| **ИКТ и сајбер безбедност** | **Сви НТП-ови** | |
| * За оперативну фазу, фазу рада НТП-а посебну пажњу треба посветити пројектовању и локацији серверских и контролно-мониторских просторија у НТП-овима с обзиром на то да ИКТ систем може бити изложен додатним ризицима услед утицаја на животну средину (нпр. поплаве), као и сајбер претњи и друге класе негативних утицаја. * У оперативној фази, фази рада НТП-а ризици повезани са ИКТ операцијама укључују сајбер нападе, цурење података, губитак основних података, недостатак сајбер безбедности и политике приступа подацима и друге ризике који произилазе из технологија које се развијају. Ови ризици могу угрозити безбедност осетљивих информација и система, довести до губитка података и повећати рањивост система НТП-ова. | * Пре фазе изградње, пројектанти треба да развију план детаљног дизајна за серверске собе и собе за контролно-надгледање и спроведу детаљну процену тренутне локације серверске собе и дизајна како би идентификовали све потенцијалне ризике. Сервер собе не би требало да буду у подрумима или у приземљу како би се спречила поплава. Контролно-надзорна соба треба да буде пројектована и смештена поред серверске собе ради лакшег приступа, праћења и брзог реаговања у случају проблема. * За оперативну фазу, фазу рада НТП-а, НТП-ови треба да развију свеобухватан ИКТ (обухватајући информационе системе, језгра и приступне мреже) безбедносни план који укључује мере за исказивање идентификованих ризика, укључујући превенцију, ублажавање, отпорност и механизме опоравка, процедуре и интерна правила. Механизме опоравка резервних копија треба планирати и верификовати. |

# ОБЈАВЉИВАЊЕ ИНФОРМАЦИЈА И КОМУНИКАЦИЈЕ

Министарство за јавна улагања намерава да пружи све релевантне информације о пројекту на локалном и енглеском језику (где је то прикладно). Детаљан **План укључивања заинтересованих страна** („План“) развијен је за овај Пројекат, који наводи програм укључивања заинтересованих страна и програм комуникације, укључујући приступ пројектном жалбеном механизму. Контакт подаци за све упите или жалбе у вези са пројектом наведени су испод:

**Министарство за јавна улагања – Јединица за управљање пројектом**

*Е-маил*: kabinet@obnova.gov.rs

Тел: +381 11 3617-737

+381 11 3617-584

*Адреса*: Немањина 11, 11000 Београд

*Интернет страница*: www.obnova.gov.rs

Како је разрађено у План-у, ЈУП ће предузети **следеће активности објављивања и консултација**:

1. ЈУП ће што је раније могуће у процесу развоја пројекта објавити:
   * + Овај нетехнички резиме (НТР) пројекта;
     + План укључивања заинтересованих страна (План) и жалбени образац за јавност.

Документа ће бити јавно доступна на српском и енглеском језику у електронском и штампаном облику на адресама:

|  | Интернет страница | Адреса |
| --- | --- | --- |
| Министарство за јавна улагања/ЈУП | [www.obnova.gov.rs](http://www.obnova.gov.rs) | Немањина 11, Београд |
| НТП Ниш | [www.ntp.rs](http://www.ntp.rs) | Александра Медведева 2а, Нишs |
| НТП Чачак | [www.ntpcacak.rs](http://www.ntpcacak.rs) | Др Драгише Мишовића 169, Чачак |
| Пословни инкубатор Крушевац | [www.biznisinkubator.rs](http://www.biznisinkubator.rs) | Јасички пут 9а, Крушевац |

1. Након објављивања горе наведених документа, ЈУП ће охрабрити давање повратних информација од заинтересованих страна тако што ће обезбедити период од месец дана за добијање мишљења и сугестија, и у ту сврху:
   * + објавити на интернет страници Министарства и осигурати да НТП-ови објаве на својим интернет страницама обавештење са контакт детаљима особе ЈУП-а, као и роком за подношење коментара, и
     + објавити у локалним медијима доступност горе наведених докумената за објављивање.

ЈУП ће затим размотрити све коментаре и предлоге и израдити кратак извештај („матрица коментара“) о примљеним коментарима и одговорима ЈУП-а. Извештај ће бити објављен на интернет страници Министарства.

1. Индивидуалне консултације биће организоване за посебна питања на иницијативу ЈУП-а, Министарства или било које групе/појединца заинтересованих страна.
2. ЈУП ће обезбедити да НТП Крушевац, Ниш и Чачак такође објаве информације о локацији, обиму, времену и трајању планираних радова и било којим очекиваним прекидима и непријатностима у саобраћају путем својих интернет страница и на локалним ТВ/радио станицама, најмање 15 дана пре почетка радова.

1. ЕБРД категорише своје пројекте у три категорије (А, Б, Ц). Пројекат спада у категорију „Б“ када су његови потенцијални утицају на животну средину и/или социјални утицаји специфични за локацију пројекта, и/или се лако идентификују и решавају кроз делотворне мере ублажавања. [↑](#footnote-ref-1)
2. Техничка документација мора бити прегледалана и одобрена од стране МУП-а (локалне службе за ванредне ситуације) у погледу мера заштите од пожара. Одобрење се мора прибавити пре техничког пријема и употребне дозволе. Одобрење потврђује да је пројектна документација усклађена са позитивном законском регулативом из области заштите од пожара. [↑](#footnote-ref-2)
3. Нови објекат ће се градити на другој локацији постојећег НТП-а. Стара управна зграде која се већ налази на новој локацији биће реконструисана заједно са изградњом нових објеката. [↑](#footnote-ref-3)
4. Ове компоненте се неће финансирати из кредита Банке. [↑](#footnote-ref-4)
5. Није примењиво на овај пројекат [↑](#footnote-ref-5)
6. Није примењиво на овај пројекат [↑](#footnote-ref-6)
7. Према националним прописима, површинске воде треће класе се могу користити за: снабдевање водом за пиће уз претходну обраду коагулацијом, флокулацијом, филтрацијом и дезинфекцијом, купање и рекреацију, наводњавање и индустријску употребу (технолошка и расхладна вода).

   [↑](#footnote-ref-7)
8. Годишњи извештај о квалитету ваздуха у Републици Србији у 2021.години, доступан је на: <http://www.sepa.gov.rs/download/Vazduh_2021.pdf> [↑](#footnote-ref-8)
9. Одлука о одређивању акустичких зона коју је Градско веће донело 2018.године [↑](#footnote-ref-9)
10. Према националном законодавству, површинске воде треће класе се могу користити за: снабдевање водом за пиће уз претходну обраду коагулацијом, флокулацијом, филтрацијом и дезинфекцијом, купање и рекреацију, наводњавање и индустријску употребу (технолошка и расхладна вода), док се површинске воде четврте класе могу користити за: снабдевање пијаћом водом уз претходни третман коагулацијом, флокулацијом, филтрацијом и дезинфекцијом и побољшаним методама пречишћавања, за наводњавање и индустријску употребу (технолошка и расхладна вода). [↑](#footnote-ref-10)
11. <https://www.seismo.gov.rs/Seizmicnost/Karte_hazarda_e.htm> [↑](#footnote-ref-11)
12. Извештај о квалитету ваздуха из 2021.године: <https://www.zdravljecacak.org/dokumenta/korisne-informacije/GODISNJI_IZVESTAJ_vazduh_21_Cacak_2021.pdf> [↑](#footnote-ref-12)
13. Доступно на: <https://krusevac.ls.gov.rs/wp-content/uploads/2020/06/Jesen-KS-003.pdf> [↑](#footnote-ref-13)