**ПЛАН УКЉУЧИВАЊА ЗАИНТЕРЕСОВАНИХ СТРАНА - НАЦРТ**

**НАУЧНО-ТЕХНОЛОШКИ ПАРКОВИ СРБИЈЕ**

**АНАЛИЗА ЖИВОТНЕ СРЕДИНЕ И СОЦИЈАЛНИХ ПИТАЊА**

Април 2023

Садржај

[Списак скраћеница 3](#_Toc132718940)

[1 УВОД 4](#_Toc132718941)

[1.1 Опис и контекст Пројекта 4](#_Toc132718942)

[1.2 Циљеви и делокруг Плана укључених заинтересованих страна 4](#_Toc132718943)

[2 РЕГУЛАТОРНИ УСЛОВИ ЗА УКЉУЧИВАЊЕ ЗАИНТЕРЕСОВАНИХ СТРАНА 5](#_Toc132718944)

[2.1 Услови националног законодавства 5](#_Toc132718945)

[2.2 Услови ЕБРД-а 5](#_Toc132718946)

[3 ПРОГРАМ УКЉУЧИВАЊА ЗАИНТЕРЕСОВАНИХ СТРАНА 7](#_Toc132718947)

[3.1 Увод 7](#_Toc132718948)

[3.2 Одговорност за реализацију План-а 7](#_Toc132718949)

[3.3 Претходно укључивање заинтересованих страна 7](#_Toc132718950)

[3.4 Документа која се објављују 7](#_Toc132718951)

[3.5 Планиране консултације током припреме Пројекта 8](#_Toc132718952)

[3.6 Објављивање информација о грађевинским радовима у оквиру пројекта 8](#_Toc132718953)

[3.7 Идентификоване заинтересоване стране и посебни услови за објављивање/комуникацију 9](#_Toc132718954)

[4 УПРАВЉАЊЕ ЖАЛБАМА 12](#_Toc132718955)

[5 ПРАЋЕЊЕ И ИЗВЕШТАВАЊЕ 14](#_Toc132718956)

[6 Прилози 15](#_Toc132718957)

[Прилог 1: Жалбени образац за јавност 15](#_Toc132718958)

[Прилог 2: Регистар жалби - Шаблон 16](#_Toc132718959)

[Прилог 3: Интерни регистар укључивања заинтересованих страна– Шаблон 16](#_Toc132718960)

# Списак скраћеница

|  |  |
| --- | --- |
| ЕБРД | Европска банка за обнову и развој |
| Политика | Политика заштите животне средине и социјалних питања |
| Министарство | Министарство за јавна улагања Републике Србије |
| НТР | Нетехнички резиме |
| ЈЛС | Јединице локалне самоуправе (општина или град) |
| ЈУП | Јединица за управљање пројектима |
| УР | Услови за реализацију |
| План | План укључивања заинтересованих страна |
| ЖС&СП | Животна средина и социјална питања |

# УВОД

## Опис и контекст Пројекта

Европска банка за обнову и развој (“ЕБРД”) и Влада Републике Србије („Влада“) разматрају финансирање проширења савремених научно-технолошких паркова („НТП-а“) у Србији:

1. један у Нишу од оквирно 16,200 м² бруто површине
2. један у Чачку од оквирно 12,800 м² бруто површине
3. један у Крушевцу од оквирно 11,000 м² бруто површине

(„Пројекат”).

*Требало би напоменути да су паркови у Нишу и Чачку формално основани као НТП-и, док је постојећи објекат у Крушевцу тренутно Пословни инкубатор, који ће након проширења формално прерасти у Регионални индустријско-технолошки парк.*

*Очекује се да ће се сваки развој посебно реализовати преко новоформираног Министарства за јавна улагања Републике Србије („Министарство“)*[[1]](#footnote-1), надлежног за реализацију државних пројеката. Након израде, Влада ће Пројекат предати на оперативно управљање НТП-овима, који ће управљати зградама у складу са стандардним правилима прописаним од стране Владе Републике Србије.

Пројекат спада у категорију „Б“ у складу са ЕБРД-овом Политиком заштите животне средине и социјалних питања 2019 („Политика“)[[2]](#footnote-2).

Детаљнији опис радова планираних на изградњи и реконструкцији дат је у НТР-у који је саставни део објављивања Пројекта заједно са планом укључивања заинтересованих страна.

## Циљеви и делокруг Плана укључених заинтересованих страна

Овај План укључивања заинтересованих страна („План“) усвојило је Министарство како би се свим заинтересованим и погођеним странама јасно саопштио програм укључивања заинтересованих страна који ће се спроводити током читавог пројектног циклуса.

Циљ овог План-а је да се побољша и олакша доношење одлука у вези са Пројектом и створи могућности за активно укључивање свих заинтересованих страна на благовремен начин, као и да пружи могућности свим заинтересованим странама да изразе своје мишљење и забринутости које могу утицати на одлуке о пројекту. Сврха План-а је стога, да унапреди укључивање заинтересованих страна током имплементације Пројекта и да се спроведе укључивање заинтересованих страна у складу са позитивним законодавством Републике Србије, као и условима ЕБРД-а.

Овај План је активни јавни документ који ће Министарство периодично ажурирати како би се одразиле кључне промене у пројектним активностима или било који нови развој догађаја у делокругу Пројекта.

# РЕГУЛАТОРНИ УСЛОВИ ЗА УКЉУЧИВАЊЕ ЗАИНТЕРЕСОВАНИХ СТРАНА

## Услови националног законодавства

Србија има посебне законе са условима у погледу објављивања и транспарентности:

* **Закон о слободном приступу информацијама од јавног значаја** (из 2004.године, последње измењен 2021.године) наводи да су јавни органи дужни да сваком лицу обезбеде могућност да добије и буде упознат са информацијама од јавног интереса, осим у случајевима предвиђеним законом.
* **Закон о јавном информисању и медијима** (из 2014.године, последње измењен 2016.године) предвиђа да је јавно информисање бесплатно и да није подложно цензури, као и да јавност има право и интерес да буде информисана о питањима од јавног интереса.
* **Закон о привредним друштвима** (из 2011.године, последње измењен 2021.године) предвиђа да се информације у вези са пословањем предузећа морају представити онлајн, укључујући годишње извештаје, информације и контакте, итд.

Србија је такође ратификовала Архуску конвенцију о приступу информацијама, учешћу јавности у доношењу одлука и право на правну заштиту у питањима животне средине. Конвенција се примењује како на владине организације, тако и на сва друга физичка или правна лица која имају јавне одговорности или функције, или пружају јавне услуге.

## Услови ЕБРД-а

У својој Политици 2019, ЕБРД је дефинисала свеобухватан скуп специфичних услова за реализацију (“УР”), а од пројеката се очекује да исте испуне. Конкретно, УР 10 (Објављивање информација и укључивање заинтересованих страна) наглашава важност отвореног и транспарентног ангажмана између клијента, његових радника, представника радника, локалних заједница и особа на које Пројекат утиче и, где је то прикладно, других заинтересованих страна Пројекта као суштинског елемента добре међународне праксе и корпоративног грађанства.

Услови ЕБРД-a УР 10 могу се резимирати на следећи начин:

* Процес укључивања заинтересованих страна укључује идентификацију и анализу заинтересованих страна, планирање укључивања, објављивање информација, смислене консултације, имплементацију жалбеног механизма и континуирано извештавање заинтересованих страна. Укључивање ће почети у раној фази развоја Пројекта и наставити се током животног циклуса Пројекта.
* Клијенти морају да обезбеде да заинтересоване стране имају приступ правовременим, релевантним и разумљивим информацијама, и да се укључивање спроводи на културно прикладан и инклузиван начин, без манипулације и принуде. У ту сврху, клијент ће објавити релевантне информације о Пројекту, на локалном језику(језицима) и на начин који је приступачан и културно прикладан, узимајући у обзир све специфичне потребе група које могу бити различито или несразмерно погођене пројектом, или групама становништва са потребом за одговарајућим информацијама.

Током трајања Пројекта, клијент ће наставити редовно да пружа информације идентификованим заинтересованим странама.

* Клијент ће предузети смислене консултације базиране на природи и обиму штетних ризика и утицаја Пројекта и нивоа интересовања заинтересованих страна.
* Да би благовремено одговорио на забринутост заинтересованих страна у вези са Пројектом, клијент ће успоставити ефикасан жалбени механизам што је раније могуће у процесу развоја Пројекта, како би примио и олакшао решавање забринутости и жалби заинтересованих страна.
* Клијенти су у обавези да развију и реализују План који описује како ће се укључивање спроводити током животног циклуса Пројекта, укључујући време и начине ангажовања, информације које би требало објавити, језик(е) објављивања и врсту информација које треба тражити од заинтересованих страна. Клијент ће идентификовати оне стране које су погођене Пројектом које, због својих посебних околности, могу бити у неповољном положају или рањиве. План ће бити израђен тако да узме у обзир главне карактеристике (укључујући пол) и интересе страна погођених пројектом и других интересних страна и направи разлику између различитих нивоа и начина ангажовања који би могао бити прикладан за сваког. План ће се ажурирати по потреби током реализације пројекта.

# ПРОГРАМ УКЉУЧИВАЊА ЗАИНТЕРЕСОВАНИХ СТРАНА

## Увод

Како би се на адекватан начин одговорило потребама различитих група, осмишљени су канали комуникације и информисања за идентификоване заинтересоване стране у складу са њиховим потребама. Министарство препознаје да смислено и благовремено укључивање заинтересованих страна може да омогући успех Пројекта. Процес укључивања ће се користити за добијање коментара и сугестија за имплементацију пројекта, што може унапредити дизајн Пројекта и довести до повећања користи локалних заједница.

Заинтересоване стране пројекта су идентификоване како би одговориле на различите захтеве за консултацијама. Заинтересоване стране укључују особе или групе које су:

* директно и/или индиректно погођени пројектом;
* имају одређене интересе за пројекат и његове активности; или
* имају могућност да утичу на сам пројекат и његов крајњи исход.

Све заинтересоване стране које нису идентификоване у овој фази Пројекта могу директно контактирати Министарство како би представиле себе и своје потребе ради ефективне реализације СЕП-а.

## Одговорност за реализацију План-а

Министарство је основало Јединицу за управљање пројектом („ЈУП“) за овај Пројекат. Члан ЈУП-а ће бити посебно одговоран за реализацију овог План-а (када буде познато, име и контакт информације биће додате овом План-у).

Жалбе ће се решавати на централном нивоу (од стране ЈУП-а) и на локалном нивоу (од стране извођача радова, које ће одабрати Министарство) (види Поглавље 4 за више детаља). Услови жалбеног механизма ће бити наведени у тендерској документацији и у уговору који ће бити потписан са извођачима.

## Претходно укључивање заинтересованих страна

Тренутни обим укључивања заинтересованих страна за Пројекат је ограничен на консултативне активности предузете током децембра 2022.године и марта 2023.године у оквиру независне анализе животне средине и социјалних питања („ЖС&СП“) за ЕБРД. Одржани су разговори измећу имплементатора Пројекта, Министарства просвете, науке и технолошког развоја, кабинета премијера Србије, три представника НТП-а и независних консултаната ангажованих од стране ЕБРД-а. Разговори су пружили значајан увид у Пројекат и помогле идентификовању потенцијалних ризика и могућности. Информације прикупљене током процеса коришћене су за информисање о развоју Пројекта као део ЖС&СП анализе за ЕБРД.

У овој фази Пројекта нису предузете никакве друге активности објављивања информација или укључивања. Међутим, активности у складу са овим План-ом биће организоване са циљем укључивања ширег спектра заинтересованих страна (наведених у одељку 3.7) како би се осигурало да су узете у обзир њихове забринутости и перспективе у развоју и имплементацији пројекта. Резултати активности укључивања заинтересованих страна користиће се за информисање доносиоца одлука и ради побољшања свеукупне ефективности и одрживости пројекта.

## Документа која се објављују

ЈУП ће објавити следећа документа што је раније могуће у процесу развоја пројекта (али пре почетка процедуре избора извођача):

* + План;
  + жалбени образац за јавност (Прилог 1 овог SEP-а); и
  + НТР Пројекта.

Документа ће бити јавно доступна на српском и енглеском језику у електронској и штампаној форми на:

|  | Интернет страница | Адреса |
| --- | --- | --- |
| Министарство јавних инвестиција/ЈУП | [www.obnova.gov.rs](http://www.obnova.gov.rs) | Немањина 11. Београд |
| НТП Ниш | [www.ntp.rs](http://www.ntp.rs) | Александра Медведева 2а, Ниш |
| НТП Чачак | [www.ntpcacak.rs](http://www.ntpcacak.rs) | Др Драгише Мишовића 169, Чачак |
| Бизнис Инкубатор Крушевац | [www.biznisinkubator.rs](http://www.biznisinkubator.rs) | Јасички пут 9а. Крушевац |

## Планиране консултације током припреме Пројекта

Следећи канали ће се користити за објављивање:

1. Званична интернет страница Министарства
2. Званична интернет страница НТП-а
3. Локални медији (за јавна саопштења у вези са Пројектом)

Након објављивања наведених докумената, заинтересоване стране ће имати рок од месец дана да доставе повратне информације (њихово мишљење и сугестије у вези са Пројектом). Како би охрабрио достављање повратних информације, ЈУП ће (паралелно са објављивањем):

* објавити на интернет страници Министарства и осигурати се да НТП објави на својој интернет страници обавештење са контакт детаљима особа ЈУП-а, као и рок за достављање коментара
* најавити доступност објављених докумената у локалним медијима

Контакт информације ЈУП-а су:

**Министарство за јавна улагања – Јединица за управљање пројектом**

Е-маил: kabinet@obnova.gov.rs

Тел: +381 11 3617-737

+381 11 3617-584

Адреса: Немањина 11, 11000 Београд

интернет страница: www.obnova.gov.rs

ЈУП ће размотрити све оправдане коментаре и предлоге. Кратак извештај („матрица коментара“) о примљеним коментарима/предлозима и одговорима ЈУП-а биће објављени на интернет страници Министарства након периода јавног разматрања.

Поред тога, индивидуални консултативни састанци за одређена питања могу бити организовани на иницијативу ЈУП-а, Министарства или било које групе/појединца заинтересованих страна.

## Објављивање информација о грађевинским радовима у оквиру пројекта

ЈУП ће обезбедити да Јединице локалне самоуправе („ЈЛС“) Крушевац, Ниш и Чачак такође објаве информације о локацији, обиму, времену и трајању планираних радова, као и било каквим очекиваним прекидима саобраћаја и непријатностима путем својих интернет страница и локалних ТВ/радио станица, најмање 15 дана пре почетка радова.

## Идентификоване заинтересоване стране и посебни услови за објављивање/комуникацију

Списак идентификованих заинтересованих страна и посебних услова за комуницирање дат је у Табели 1 испод. Мапирање заинтересованих страна спроведено је током развоја План-а базирано на разговорима са имплементатором пројекта и другим укљученим организацијама (погледајте 3.3 – Претходно укључених заинтересованих страна) као и теренским посетама све три локације Пројекта. Процес мапирања укључивао је процес идентификовања и анализе заинтересованих страна на основу њихових интереса, забринутости и нивоа утицаја који су процењени да би се боље разумеле њихове забринутости, потребе и очекивања. Након што су све заинтересоване стране идентификоване и анализиране, прикупљене информације су коришћене за информисање о стратегији укључивања заинтересованих страна представљеној у План-у. Ова стратегија наводи специфичне радње које ће бити предузете за укључивање са сваком групом заинтересованих страна, укључујући канале комуникације који ће се користити, врсту информација која ће бити објављене и механизме који ће бити постављени за решавање свих жалби које се могу појавити.

Требало би напоменути да листа заинтересованих страна у наставку можда није коначна, и да све неидентификоване заинтересоване стране у овој фази Пројекта могу директно контактирати Министарство како би представиле себе и своје потребе и интересе. План ће Министарство ажурирати у складу са тим. Сугестије за побољшање предложених метода комуникације су такође добродошли, и могу се послати ЈУП-у који је отворен за повратне информације од заинтересованих страна (контакт информације су наведене изнад).

*Табела 1: Анализа заинтересованих страна и услови за објављивање/комуникацију*

| Идентификоване заинтересоване стране | Специфични проблеми или интереси | Методе комуникације и укључивања | Информације које треба објавити |
| --- | --- | --- | --- |
| Заинтересоване стране које могу бити директно погођене грађевинским радовима:   * Предузећа која окружују локације на којима су планирани грађевински радови * корисници/запослени постојећих објеката НТП-а, укључујући оне са посебним потребама и рањивостима[[3]](#footnote-3) * у Нишу, корисници студентских домова, студентских мензи и техничких факултета који окружују локацију НТП-а | Грађевинске активности које могу довести до ограничења приступа, као и забринутости за здравље и безбедност због буке или прашине током изградње | * Интернет странице Министарства и НТП-ова за коментарисање Пројекта * Локални медији/саопштења за штампу са информацијама о планираним радовима * Жалбени механизам за Пројекат (који ће бити постављен и на градилиштима) * Инфо-панели постављени на градилиштима * Индивидуални састанци са ЈУП-ом, по потреби | * Пројектна документација (План, НТР, Жалбени образац за јавност) и матрица коментара * Информације о обиму, року и трајању планираних радова |
| Заинтересоване стране са општим интересовањем за НТП операције и/или побољшања у области иновација и технологија, укључујући:   * Министарство науке, технолошког развоја и иновација * Фонд за иновациону делатност (државни фонд који се бави са повећањем капацитета и ресурса старт-ап-а, даје субвенције и друге финансијске аранжмане за иновативне компаније) * Регионална привредна комора града Крушевца, Чачка и Ниша (подржава пословне активности кроз умрежавање/повезивање) * Кориснике НТП-а (како постојећа старт-ап предузећа заинтересована за проширење својих капацитета и услуга у оквиру НТП-а, тако и потенцијалне будуће кориснике) * Невладине организације које могу показати интересовање | Развој локалних научних и технолошких заједница; привредни раст три града и њихових региона; подстицање и унапређење иновација у земљи |
| Релевантне државне и локалне органе, укључујући:   * Министарство за јавна улагања * Министарство унутрашњих послова (одсек за животну и противпожарну безбедност као и безбедност саобраћаја) * ЈЛС Крушевац, Чачак и Ниш * Инспекцијски органи * Друге релевантне организације | Издавање дозвола, сагласности и мишљења у складу са националним законодавством, контрола усклађености са националним законодавством | * Званични канали комуникације * Консултације са државним органима у оквиру процедура издавања дозвола * Извештавање и праћење базирано на условима националног законодавства | * Информације о пројектним активностима, условима за издавање дозвола, другим условима националног законодавства, извештајима о праћењу/ревизији, другим релевантним информацијама |
| Извођачи или подизвођачи за изградњу, праћење и надзор радова, и њихови запослени | Разматрања здравља и безбедности; радних односа и услови рада; приступ земљишту;  поставка заштите животне средине и утицаји;  безбедност путева и саобраћаја | * Информисање кроз тендерску документацију и уговоре * Комуникација преко стручног надзора * Упутства на градилиштима о здрављу и безбедности * Редовни извештаји о току радова које извођачи достављају током грађевинских радова * Обуке и увођење пре мобилизације * Жалбени механизам радника | * Прописи о безбедности и здрављу на раду, услови за заштиту животне средине * Информације о жалбеном механизму радника |

# УПРАВЉАЊЕ ЖАЛБАМА

Жалба се може дефинисати као стварни или могући проблем који може бити основ за жалбу. Било којом жалбом у вези са Пројектом може се скренути пажња ЈУП-у без икаквих трошкова за подносиоца жалбе:

* Усмено (лично или путем телефона), или
* У писаној форми попуњавањем обрасца за жалбе на Пројекат (Прилог 1 овог План-а) и достављањем лично, поштом, факсом или е-маилом на горе наведену адресу/број.

**Жалбени образац за пројекат је саставни део објављивања** (објављује се као што је описано у одељку 3.4 Документа која се објављују).

**Напомена:** Жалбе се такође могу поднети анонимно или без употребе обрасца уколико подносилац тако жели.

Када почне изградња, жалбе се такође могу поднети директно **извођачу грађевинских радова** **или стручном надзору** (на лицу места), који ће све на тај начин примљене жалбе проследити ЈУП-у без одлагања (у року од 24 часа) како би се омогућила даља обрада жалбе (тј. завођење, потврда и одговор на жалбу у временским оквирима дефинисаним испод). Извођач је дужан да уручи образац (уколико подносилац жалбе жели образац), и да попуњени образац проследи ЈУП-у. Контакт подаци за подношење жалбе морају бити видљиви на инфо-табли градилишта како би били јавно доступни у сваком тренутку.

ЈУП ће евидентирати све жалбе у Регистар жалби (формат обезбеђен у Прилогу 2), одвојен од Регистра укључивања заинтересованих страна (Прилог 3 овог План-а), који детаљно описује интеракције са заједницама и заинтересованих странама. ЈУП, у оквиру Министарства, ће успоставити централни регистар жалби за цео пројекат.

**Све жалбе ће ЈУП евидентирати у регистру и доделити им број. Пријем писаних и не-анонимних жалби ће бити прихваћен у року од 5 радних дана**. Како би омогућили одговарајуће праћење и евалуацију, свака жалба ће бити евидентирана у регистру са следећим информацијама:

* опис жалбе,
* детаљи о подносиоцу жалбе (пол, старост, локација и рањивости ако су познате), како би се разумело ко и где је највише погођен потенцијално негативним утицајима Пројекта,
* датум пријема жалбе и када је потврда враћена подносиоцу,
* опис предузетих акција (истрага, корективне мере, превентивне мере), и
* датум одлуке и затварања/пружања повратних информација подносиоцу, укључујући евидентирање нивоа задовољства предложеним решењем (погледати образац затварања жалбе у наставку).

Уколико је жалба нејасна, ЈУП ће асистирати и пружити савет у формулисању/преобликовању поднеска, како би жалба постала јасна, у сврху информисане одлуке, и у најбољем интересу особа под утицајем Пројекта.

ЈУП ће уложити све разумне напоре да одговори на жалбу након потврде пријема жалбе. Уколико ЈУП није у могућности да одговори на питања која су покренута непосредним корективним мерама, биће идентификована дугорочна корективна мера. **Подносилац ће бити обавештен о предложеној корективној мери и праћењу корективне мере у року од 10 радних дана** од дана потврде пријема жалбе. Превентивне мере биће идентификоване и спроведене у циљу спречавања понављања истог проблема у будућности; које ће такође бити саопштене подносиоцу. Током процеса обавештавања подносиоца о предложеним мерама, ЈУП ће потврдити задовољство подносиоца тако што ће обезбедити образац за затварање жалбе за решену жалбу коју ће потписати подносилац (уколико се подносилац слаже) и ЈУП како би потврдио њихово међусобно задовољство. ЈУП ће уложити разуме напоре да настави комуникацију са подносиоцем како би потврдио успешну реализацију акције.

Уколико ЈУП није у могућности да одговори на конкретно питање покренуто путем жалбеног механизма или ако акција није потребна, обезбедиће детаљно објашњење/оправдање зашто на проблем није одговорено. Одговор ће такође садржати објашњење како особа/организација која је уложила жалбу може да настави са жалбом у случају да исход није задовољавајући.

У сваком тренутку, подносиоци могу потражити друга правна средства у складу са позитивним законодавством Републике Србије, укључујући формалну судску жалбу.

За раднике је доступан посебан жалбени механизам.

**Контакт информације за жалбе:**

**Министарство за јавна улагања – Јединица за управљање пројектом**

Е-маил: kabinet@obnova.gov.rs

Тел: +381 11 3617-737

+381 11 3617-584

Адреса: Немањина 11, 11000 Београд

Интернет страница: www.obnova.gov.rs

**Напомена:**

Поред екстерног жалбеног процеса, ЕБРД као потенцијални зајмодавац има [Независни пројектни механизам одговорности](https://www.ebrd.com/what-we-do/independent-project-accountability-mechanism.html) („ИПАМ“) који је независни алат у крајњој нужди (уколико пројектни механизам не успе), а који има за циљ да олакша решавање друштвеног, еколошког и јавног објављивања проблема, истакнутих од стране људи и организација цивилног друштва погођених пројектом, о ЕБРД-овим финансираним пројектима међу заинтересованих странама у пројекту, или да утврди да ли је Банка испоштовала своје Политике, и одредбе специфичне за Пројекат, у својој политици приступа информацијама; и где је применљиво, за адресирање било које постојеће неусклађености са овим политикама, истовремено спречавајући будуће непоштовање од стране Банке.

# ПРАЋЕЊЕ И ИЗВЕШТАВАЊЕ

Резултати процеса укључивања заинтересованих страна биће укључени у извештаје о животној средини и социјалним питањима за ЕБРД, које ће припремити ЈУП, сумирајући утицаје на животну средину и социјална питања, здравље и безбедност, објављивања и учинак консултација и имплементацију екстерног жалбеног механизма.

Извештаји ће садржати следеће информације:

* Број и врсте примљених жалби заједнице (са прикупљеним информацијама о полу подносиоца, уколико су познате) поднетих у периоду извештавања, са назнаком отворених, решених и затворених жалби и да ли су решене у роковима наведеним у жалбеном механизму;
* Број и врсте активности објављивања информација путем медија и званичних интернет страница;
* Време и место одржавања консултативних састанака и других врста активности укључивања, са информацијом о броју учесника, са подацима о полу учесника; проблемима и забринутостима истакнутих током састанака и информације о томе како је ЈУП узео у обзир истакнуте проблеме.

ЈУП ће бити одговоран за праћење сви активности заинтересованих страна у вези са Пројектом, обезбеђивање испуњења и ажурирања овог План-а, и извештавање ЕБРД-у.

Прилог 3 овог План-а садржи образац за праћење активности заинтересованих страна.

# Прилози

## Прилог 1: Жалбени образац за јавност

|  |  |  |
| --- | --- | --- |
| **Референтни број** |  | |
| **Пуно име (опционо)**   * **Желим да поднесем жалбу анонимно.** * **Захтевам да не откривате мој идентитет без моје сагласности** |  | |
| **Контакт информације**  **Молим Вас обележите како желите да будете контактирани(пошта, телефон, е-маил).** | * **Поштом: Молимо наведите поштанску адресу:**   **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**   * **Телефоном: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** * **Е-маилом:** | |
| **Жељени језик комуникације** | **- Српски**  - Други: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | |
|  | | |
| **Опис жалбеног инцидента** | | Шта се догодило? Где се догодило? Коме се догодило? Шта је резултат проблема? |
|  | | |
| **Датум инцидента/Жалбе** |  | |
|  | * **Једнократни инцидент/жалба (датум \_\_\_\_\_\_\_\_\_\_\_\_\_\_\_)** * **Десило се више пута (колико пута? \_\_\_\_\_\_)** * **У току (тренутно постоји проблем)** | |
|  | | |
| **Ваша очекивања** | | |
|  | | |

Потпис: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Датум: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Молимо Вас вратите овај образац на :*

**Министарство за јавна улагања – Јединица за управљање пројектом**

Е-маил: kabinet@obnova.gov.rs

Тел: +381 11 3617-737

+381 11 3617-584

Адреса: Немањина 11, 11000 Београд

Интернет страница: www.obnova.gov.rs

## Прилог 2: Регистар жалби - Шаблон

Напомена: Сви лични подаци биће обрађени у складу са прописима Србије о заштити података о личности.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
|  | Име подносиоца | Детаљи о подносиоцу (пол, старост, локација) | Контакт информације | Датум пријама | Датум потврде пријема | Опис жалбе | Предлог решења | Предузете акције | Датум одлуке | Образац за затварање потписан (Д/Н) | Праћење жалбе | Понављање (Д/Н) | Акције/ напомене |
|  | *Унесите име или „анонимно“* |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |

## Прилог 3: Интерни регистар укључивања заинтересованих страна– Шаблон

Напомена: Сви лични подаци биће обрађени у складу са прописима Републике Србије о заштити података о личности.

|  |  |  |  |  |  |  |
| --- | --- | --- | --- | --- | --- | --- |
|  | Категорија и име заинтересоване стране | Врста ангажовања | Датум ангажовања | Кључни проблеми/забринутости | Праћење договорених будућих акција | Напомене о напретку |
|  | *(нпр. НВО, погођени становник, институт за културно наслеђе…)* | *(нпр. Званични састанак, презентација, неформални састанак…)* |  |  |  |  |
|  |  |  |  |  |  |  |
|  |  |  |  |  |  |  |

1. Претходно се звала Канцеларија за јавна улагања [↑](#footnote-ref-1)
2. ЕБРД'-ова Политика је доступна на: https://www.ebrd.com/news/publications/policies/environmental-and-social-policy-esp.html [↑](#footnote-ref-2)
3. Током израде овог План-а нису идентификоване такве категорије; међутим, у случају да буду накнадно идентификоване, овај План ће бити ажуриран како би укључио опис њихових специфичних проблема/интереса и предложене методе комуникације и укључивања. [↑](#footnote-ref-3)