У циљу развоја иновативног предузетнишва и подршке младима у покретању сопственог бизниса, а на основу допуне Бизнис плана предузећа „Бизнис инкубатор“ д.о.о. Крушевац

ГРАД КРУШЕВАЦ и БИЗНИС ИНКУБАТОР КРУШЕВАЦ

расписују

# ЈАВНИ ПОЗИВ

**потенцијалним станарима**

**за коришћење услуга Регионалног иновационог стартап центра Расинског округа**

Регионални иновациони стартап центар Расинског округа, основан заједничком иницијативом Града Крушевца и Бизнис инкубатора доо Крушевац, у чијем савремено опремљеном простору је и смештен, има за циљ стварање услова и креирање амбијента за развој иновативних стартап компанија и пружање подршке новооснованим иновативним привредним субјектима и појединцима – будућим предузетницима као и промовисање развоја иновационог предузетништва.

Циљеви Јавног позива су:

* стварање услова и креирање амбијента за развој иновативних стартап компанија,
* започињање и развој сопственог бизниса од стране младих и образованих људи,
* комерцијализација резултата научно истраживачког рада,
* стварање и развој нових иновативних производа, услуга и процеса применом напредних и иновативних технологија са потенцијалом за раст, запошљавање и извоз.

## ПРАВО УЧЕШЋА

* 1. **Регистровани привредни субјекти (до две године постојања)** са регистрованим делатностима у области развоја нових иновативних производа, услуга и технологија у функцији тржишних потреба са територије Расинског управног округа.
  2. **Тимови активних и дипломираних студената, потенцијалних предузетника, као и спин-оф тимови** (посебан облик предузетничке компаније коју је претходно покренула и с њом била повезана нека друга организација)са територије Расинског управног округа, који имају иновативне идеје за развој нових производа, услуга и технологија потребних тржишту, са обавезом регистрације у привредне субјекте у року прописаном Уговором.
  3. **Појединци** са територије Расинског управног округа који имају иновативне идеје за развој нових производа, услуга и технологија потребних тржишту, са обавезом регистрације у привредне субјекте у року прописаном Уговором.

## УСЛУГЕ РГИОНАЛНОГ ИНОВАЦИОНОГ СТАРТАП ЦЕНТРА РАСИНСКОГ ОКРУГА ПОТЕНЦИЈАЛНИМ СТАНАРИМА

* 1. **Инфраструктурне услуге:**

Отворени канцеларијски пословни простор са коришћењем заједничких просторија:

- радни простор опремљен лаптоп рачунарима и смарт ТВ уређајима, који дели више независних појединаца или тимова, са 16 радних места (coworking простор),

- радни простор опремљен лаптоп рачунарима, опремом за видео пројекције и паметним екраном, са 17 радних места (ИТ лабораторијa),

- радни простор намењен стартаповима из области креативне индустрије и пројектовања, опремљен најсавременијом рачунарском опремом и софтвером за графички дизајн и 3D пројектовање, као и професионалним 3D штампачем, са 6 радних места (High-tech собa),

- Медија центар за заједничке потребе, за 60 корисника,

- простор опремљен смарт ТВ уређајем, кухињом и пратећом опремом, удобном гарнитуром за седење и стоним фудбалом, намењен за креативан рад и опуштање за 10 корисника (Креативни кутак).

* 1. **Иновативне услуге стручне подршке:**

Консултативне услуге из области иновационог менаџмента, иновационог маркетинга, као и иновациони стартап пакет услуга.

* 1. **Остале услуге:**
* Едукације и обуке кроз тренинг програме,
* Умрежавање и промоција,
* Приступ опреми за примењени научноистраживачки рад.

## НАЧИН КОРИШЋЕЊА УСЛУГА

* 1. **Инфраструктурне услуге** из тачке 2.1. могу користити апликанти изабрани овим Јавним позивом као најбоље рангирани програми, оцењени у складу са дефинисаним критеријумима селекције (тачка 6. овог Јавног позива) и капацитетима Регионалног иновационог стартап центра који потписивањем уговора са Стартап центром постају његови станари и то за првих 6 месеци гратис коришћење простора
  2. **Услуге стручне подршке** наведене у оквиру тачке 2.2. овог Јавног позива, Стартап центар ставља на располагање изабраним апликантима, бесплатно, у току првих 6 месеци трајања Уговора.
  3. **Остале услуге** (тачка 2.3.) могу користити сви апликанти са програмима пријављеним по овом Јавном позиву, оцењени и рангирани у складу са дефинисаним критеријумима селекције (тачка 6.), а усаглашено са потребама развоја самих програма и капацитетима Стартап центра.

**Додатне могућности**: Стартап центар ће у процесу избора програма, као и током њиховог праћења радити на даљем анимирању фондова, државних организација и локалне самоуправе, донаторских програма и успешних привредних организација за улагање у одабране програме и помоћ развоју иновација**.**

## ПОТРЕБНА ДОКУМЕНТАЦИЈА

* 1. Пријава.
  2. Остала документација:

## Новооснована предузећа (до две године старости)

* Копија решења о извршеној регистрацији привредног друштва или Извод из Регистра за привредно друштво,
* Копија Оснивачког акта,
* Подаци о оснивачима и власницима (лични подаци и кратке професионалне биографије),
* Бизнис план (доставити уколико постоји).

## Стартап и спин-оф тимови:

* Подаци о планираним оснивачима и власницима предузећа (лични подаци и кратке професионалне биографије за свако лице),
* Копија оснивачког акта (доставити уколико је припремљен)

**Појединци:**

* Лични подаци и кратка професионалне биографије

## РОКОВИ ЗА СПРОВОЂЕЊЕ ЈАВНОГ ПОЗИВА

* 1. **Трајање Конкурса**

Конкурс за пријем станара дефинисан овим Јавним позивом стално је отворен од дана објаве. Одлучивање о пристиглим пријавама вршиће се до попуне капацитета. Накнадна одлучивања спроводиће се на сваких шест месеци. Уколико кандидат који испуњава све услове за потписивање уговора у међувремену одустане од пријаве, капацитети ће бити попуњавани следећим кандидатом са ранг листе. По потреби, уколико се листа исцрпи, а капацитети Регионалног иновационог стартап центра Расинског округа остану непопуњени, биће направљен пресек у року краћем од три месеца.

## Начин доставе пријаве програма

Пријава и пратећа документација могу се доставити путем:

- електронске поште [uprava@biznisinkubator.rs](mailto:uprava@biznisinkubator.rs)

- поштом на адресу ул. Јасички пут 9А, 37000 Крушевац

- лично у Бизнис инкубатору д.о.о., Јасички пут 9а

- на писарници Градске управе града Крушевца са назнаком „За Бизнис инкубатор д.о.о.“.

## Рок за доношење одлуке по јавном позиву и селекција корисника:

Селекција станара ће се вршити кроз три корака:

* Предселекцију (на основу достављене комплетне документације према условима овог Јавног позива (тачка 4) и у складу са дефинисаним правом учешћа у овом Јавном позиву (тачка 1).
* Интервјуе пре доношења коначне одлуке.
* Доношење коначне одлуке у року од 7 дана, а на основу процеса оцењивања (тачка 6) и обављених интервјуа.

Сва евентуална питања везана за Јавни позив упутити на адресу електронске поште: [uprava@biznisinkubator.rs](mailto:uprava@biznisinkubator.rs)

## ПРОЦЕС ОЦЕЊИВАЊА:

* + Административна подобност.
  + Усклађеност програма са постављеним циљевима.
  + Вредност коначног нивоа производа/услуге.
  + Рангирање према критеријумима за оцењивање:

|  |  |
| --- | --- |
| **Критеријуми за оцењивање** | **Бр. Бодова** |
|  | **25** |
| **1. производ/услуга** |  |
|  | 1-5 |
| o достигнута фаза развоја | 1-10 |
| o степен иновативности | 1-5 |
| * заштита интелектуалне својине * освојене награде на такмичењима за најбољу иновацију | 1-5 |
|  |  |
| **2. тржиште** | **35** |
|  |  |
| o идентификовано домаће тржиште и могућности пласмана производа | 1-15 |
| o идентификовано тржиште у иностранству и могућности пласмана | 1-20 |
| производа |  |
|  |  |
| **3. људски ресурси (тим)** | **25** |
|  |  |
| o оснивачи | 1-10 |
| o планирано ново запошљавање (најмање 2 запослена до краја прве | 1-10 |
| године инкубације) |  |
| o учесници тренинг програма у сфери предузетништва | 1-5 |
|  |  |
| **4. финансијска структура** | **10** |
| o приходи, расходи, преломна тачка рентабилности | 1-10 |
|  |  |
| **5. ризици пословања** | **5** |
| o ризици су идентификовани и не угрожавају реализацију програма | 1-5 |

в.д. директор Бизнис инкубатора градоначелница града Крушевца

Мартина Манојловић Јасмина Палуровић

с.р. с.р.